CELEX: C2006/326/90
Language: hu
Date: 2006-12-30 00:00:00
Title: C-460/06. sz. ügy: A Tribunal de travail de Bruxelles (Belgium) által 2006. november 17-én benyújtott előzetes döntéshozatal iránti kérelem – Nadine Paquay kontra Société d'architectes Hoet + Minne SPRL

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/44
            
         A Tribunal de travail de Bruxelles (Belgium) által 2006. november 17-én benyújtott előzetes döntéshozatal iránti kérelem – Nadine Paquay kontra Société d'architectes Hoet + Minne SPRL
   (C-460/06. sz. ügy)
   (2006/C 326/90)
   Az eljárás nyelve: francia
   A kérdést előterjesztő bíróság
   Tribunal de travail de Bruxelles
   Az alapeljárás felei
   
      Felperes: Nadine Paquay.
   
      Alperes: Société d'architectes Hoet + Minne SPRL
   Az előzetes döntéshozatalra előterjesztett kérdések
   
               1)
            
            
               úgy kell-e értelmezni a várandós, a gyermekágyas vagy szoptató munkavállalók munkahelyi biztonságának és egészségvédelmének javítását ösztönző intézkedések bevezetéséről (tizedik egyedi irányelv a 89/391/EGK irányelv (1) 16. cikke (1) bekezdésének értelmében) szóló, 1992. október 19-i 92/85/EGK tanácsi irányelv 10. cikkét, hogy az e cikk (1) bekezdésében meghatározott védelmi időszak alatt csak az elbocsátásról szóló döntés közlését tiltja, vagy azt is tiltja, hogy a védelmi időszak lejárta előtt meghozzák a munkavállaló elbocsátásáról és végleges helyettesítésének előkészítéséről szóló döntést?
            
         
               2)
            
            
               a 92/85 irányelv 10. cikkében előírt védelmi időszakot követően közölt, a terhességgel és/vagy a gyermek születésével összefüggő elbocsátás, ellentétes-e a férfiak és a nők közötti egyenlő bánásmód elvének a munkavállalás, a szakképzés, az előmenetel és a munkakörülmények terén történő végrehajtásáról szóló, 1976. február 9-i 76/207/EGK tanácsi irányelv (2) 2. cikkének (1) bekezdésével (vagy 5. cikkének (1) bekezdésével), és amennyiben igen, a szankciónak legalább egyenértékűnek kell-e lennie a 92/85 irányelv 10. cikkét átültető nemzeti jogszabályban előírt szankcióval?
            
         
      (1)  HL L 348., 1. o.
   
      (2)  HL L 39., 40. o.